નવી દિલ્હી : પઠાણકોટ હુમલા અંગે ભારતના વડાપ્રધાન નરેન્દ્ર મોદીએ પાકિસ્તાનના વડાપ્રધાન નવાઝ શરીફને આતંકવાદીઓ સામે તત્કાળ અને નિર્ણાયક કાર્યવાહી કરવા તાકીદ કરી હતી. હાલ શ્રીલંકાની મુલાકાતે ગયેલા નવાઝ શરીફે મોદી સાથે આ હુમલા અંગે ચર્ચા માટે ફોન પર વાત કરી હતી અને પાકિસ્તાન તરફથી શક્ય તમામ મદદ કરવાની ખાતરી આપી હતી. બીજી બાજુએ અમેરિકાએ પણ આશા વ્યક્ત કરી હતી કે આ હુમલો કરનારા સામે પાકિસ્તાને કાર્યવાહી કરવી જોઈએ.